EL
L 325/120
Επίσημη Εφημερίδα της Ευρωπαϊκής Ένωσης
20.12.2022
Ενδεικτικά επίπεδα για ειδική κατανάλωση νερού Τα ενδεικτικά επίπεδα περιβαλλοντικών επιδόσεων που σχετίζονται με την ειδική κατανάλωση νερού αναφέρονται σε ετήσιους μέσους όρους που υπολογίζονται με βάση την ακόλουθη εξίσωση: ειδική κατανάλωση νερού ¼
ρυθμός κατανάλωσης νερού ρυθμός δραστηριότητας
όπου: ρυθμός κατανάλωσης νερού:
συνολική ετήσια ποσότητα νερού που καταναλώνεται από μια συγκεκριμένη διεργασία (π.χ. λεύκανση), συμπεριλαμβανομένου του νερού που χρησιμοποιείται για την πλύση και την έκπλυση των υφαντικών υλών και για τον καθαρισμό του εξοπλισμού, μείον το νερό που επαναχρησιμοποιείται και/ή ανακυκλώνεται στη διεργασία, εκφρασμένη σε m3/έτος·
ρυθμός δραστηριότητας:
συνολική ετήσια ποσότητα υφαντικών υλών που έχουν υποστεί επεξεργασία σε μια δεδομένη διεργασία (π.χ. λεύκανση), εκφρασμένη σε t/έτος.
Ειδικό επίπεδο ανάκτησης εριολίπους που συνδέεται με τις βέλτιστες διαθέσιμες τεχνικές Το επίπεδο περιβαλλοντικών επιδόσεων που σχετίζεται με την ειδική ανάκτηση εριολίπους αναφέρεται σε ετήσιο μέσο όρο που υπολογίζεται με βάση την ακόλουθη εξίσωση: ειδική ανάκτηση εριολίπους ¼
ρυθμός ανακτώμενου εριολίπους ρυθμός δραστηριότητας
όπου: ρυθμός ανακτώμενου εριολίπους:
συνολική ετήσια ποσότητα εριολίπους που ανακτάται από την προεπεξεργασία ινών ακατέργαστου μαλλιού με απολίπανση, εκφρασμένη σε kg/έτος·
ρυθμός δραστηριότητας:
συνολική ετήσια ποσότητα ινών ακατέργαστου μαλλιού που έχουν υποστεί προεπεξεργασία με απολίπανση, εκφρασμένη σε t/έτος.
Ειδικό επίπεδο ανάκτησης καυστικής σόδας που συνδέεται με τις βέλτιστες διαθέσιμες τεχνικές Το επίπεδο περιβαλλοντικών επιδόσεων που σχετίζεται με την ανάκτηση καυστικής σόδας αναφέρεται σε ετήσιο μέσο όρο που υπολογίζεται με βάση την ακόλουθη εξίσωση: ανάκτηση καυστικής σόδας ¼
ρυθμός ανάκτησης καυστικής σόδας ρυθμός καυστικής σόδας πριν από την ανάκτηση
όπου: ρυθμός ανάκτησης καυστικής σόδας:
συνολική ετήσια ποσότητα καυστικής σόδας που ανακτάται από χρησιμοποιημένο νερό έκπλυσης μερσερισμού, εκφρασμένη σε kg/έτος·
ρυθμός καυστικής σόδας πριν από την ανάκτηση:
συνολική ετήσια ποσότητα καυστικής σόδας στο χρησιμοποιημένο νερό έκπλυσης μερσερισμού, εκφρασμένη σε kg/έτος.
1.1.
Γενικά συμπεράσματα για τις ΒΔΤ
1.1.1.
Συνολικές περιβαλλοντικές επιδόσεις
ΒΔΤ 1.
Για τη βελτίωση των συνολικών περιβαλλοντικών επιδόσεων, η ΒΔΤ συνίσταται στην εκπόνηση και υλοποίηση συστήματος περιβαλλοντικής διαχείρισης (EMS) που να ενσωματώνει όλα τα ακόλουθα χαρακτηριστικά: i.
δέσμευση, ηγεσία και λογοδοσία της διοίκησης, συμπεριλαμβανομένων των ανώτερων διοικητικών στελεχών, για την εφαρμογή αποτελεσματικού EMS·